title: Kommissionens gennemførelsesforordning (EU) 2016/1620 af 8. september 2016 om faste importværdier med henblik på fastsættelse af indgangsprisen for visse frugter og grøntsager

text:
               9.9.2016

               DA

               Den Europæiske Unions Tidende

               L 242/30

         KOMMISSIONENS GENNEMFØRELSESFORORDNING (EU) 2016/1620
   af 8. september 2016
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. september 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  158,1

                  ZZ

                  158,1

                  0707 00 05

                  TR

                  132,9

                  ZZ

                  132,9

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  172,7

                  CL

                  178,9

                  EG

                  94,4

                  TR

                  143,8

                  UY

                  143,7

                  ZA

                  159,0

                  ZZ

                  148,8

                  0806 10 10

                  TR

                  137,5

                  ZZ

                  137,5

                  0808 10 80

                  AR

                  110,7

                  BR

                  102,8

                  CL

                  125,4

                  CN

                  98,0

                  NZ

                  125,0

                  US

                  179,7

                  ZA

                  88,4

                  ZZ

                  118,6

                  0808 30 90

                  AR

                  93,2

                  CL

                  120,3

                  TR

                  142,8

                  ZA

                  115,3

                  ZZ

                  117,9

                  0809 30 10 , 0809 30 90

                  TR

                  138,9

                  ZA

                  88,8

                  ZZ

                  113,9

                  0809 40 05

                  TR

                  216,0

                  ZZ

                  216,0

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 942/2011 af 22. september 2011 om afvisning af at godkende aktivstoffet flufenoxuron, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens beslutning 2008/934/EF  EØS-relevant tekst

text:
               23.9.2011

               DA

               Den Europæiske Unions Tidende

               L 246/13

         KOMMISSIONENS GENNEMFØRELSESFORORDNING (EU) Nr. 942/2011
   af 22. september 2011
   om afvisning af at godkende aktivstoffet flufenoxuron, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens beslutning 2008/934/EF
   (EØS-relevant tekst)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og artikel 78, stk. 2, og
   ud fra følgende betragtninger:

               (1)

               I henhold til artikel 80, stk. 1, litra c), i forordning (EF) nr. 1107/2009 finder Rådets direktiv 91/414/EØF (2), med hensyn til godkendelsesprocedure og -betingelser, anvendelse på aktivstoffer, for hvilke det er fastslået, at de er fuldstændige, jf. artikel 16 i Kommissionens forordning (EF) nr. 33/2008 af 17. januar 2008 om gennemførelsesbestemmelser til Rådets direktiv 91/414/EØF for så vidt angår en almindelig og en fremskyndet procedure for vurdering af aktivstoffer, der har været omfattet af det i artikel 8, stk. 2, i samme direktiv omhandlede arbejdsprogram, men som ikke er optaget i direktivets bilag I (3). Flufenoxuron er et aktivstof, for hvilket det i overensstemmelse med nævnte forordning er fastslået, at det er fuldstændigt.

               (2)

               Ved Kommissionens forordning (EF) nr. 451/2000 (4) og (EF) nr. 1490/2002 (5) er der fastsat nærmere bestemmelser for iværksættelsen af anden og tredje fase af det arbejdsprogram, der er omhandlet i artikel 8, stk. 2, i direktiv 91/414/EØF, ligesom der er opstillet lister over aktivstoffer, som skal vurderes med henblik på eventuel optagelse i bilag I til direktiv 91/414/EØF. Disse lister omfatter flufenoxuron.

               (3)

               Anmelderen trak i overensstemmelse med artikel 3, stk. 2, i Kommissionens forordning (EF) nr. 1095/2007 af 20. september 2007 om ændring af forordning (EF) nr. 1490/2002 om yderligere bestemmelser for iværksættelsen af tredje fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF, og af forordning (EF) nr. 2229/2004 om de nærmere bestemmelser for iværksættelsen af fjerde fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF (6) sin støtte til optagelsen af aktivstoffet i bilag I til direktiv 91/414/EØF tilbage inden for to måneder, efter at forordning (EF) nr. 1095/2007 var trådt i kraft. Derfor blev det ved Kommissionens beslutning 2008/934/EF af 5. december 2008 om afvisning af at optage visse aktivstoffer i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder disse stoffer (7) vedtaget, at flufenoxuron ikke skulle optages i det pågældende bilag

               (4)

               Den oprindelige anmelder (i det følgende benævnt »ansøgeren«) har i henhold til artikel 6, stk. 2, i direktiv 91/414/EØF indgivet en ny ansøgning og anmodet om, at den blev behandlet efter den fremskyndede procedure, der er omhandlet i artikel 14-19 i forordning (EF) nr. 33/2008.

               (5)

               Ansøgningen blev indgivet til Frankrig, der blev udpeget som rapporterende medlemsstat ved forordning (EF) nr. 1490/2002. Tidsfristen for den fremskyndede procedure er overholdt. Aktivstoffets specifikation og de anvendelsesformål, der er fremlagt dokumentation for, er de samme som i beslutning 2008/934/EF. Ansøgningen opfylder ligeledes de øvrige indholdsmæssige og proceduremæssige krav i artikel 15 i forordning (EF) nr. 33/2008.

               (6)

               Frankrig har evalueret de supplerende data, som ansøgeren har forelagt, og har udarbejdet en supplerende rapport. Frankrig sendte den 8 marts 2010 rapporten til Den Europæiske Fødevaresikkerhedsautoritet (EFSA) og Kommissionen. EFSA fremsendte den supplerende rapport til de øvrige medlemsstater og ansøgeren, med henblik på at de kunne fremsætte bemærkninger hertil, og sendte de modtagne bemærkninger til Kommissionen. I henhold til artikel 20, stk. 1, i forordning (EF) nr. 33/2008 og efter anmodning fra Kommissionen forelagde EFSA sin konklusion om risikovurderingen for flufenoxuron for Kommissionen den 23. februar 2011 (8). Udkastet til vurderingsrapport, den supplerende rapport og EFSA's konklusion er blevet behandlet af medlemsstaterne og Kommissionen i Den Stående Komité for Fødevarekæden og Dyresundhed, og behandlingen blev afsluttet den 15. juli 2011 med Kommissionens reviderede vurderingsrapport om flufenoxuron.

               (7)

               Der er i forbindelse med evalueringen af dette aktivstof afdækket visse potentielle problemer. De pågældende problemer skyldtes bl.a. følgende forhold. Det var ikke muligt at færdiggøre vurderingen af risikoen for forbrugerne, fordi forbrugereksponeringen ikke kunne vurderes på en pålidelig måde, især med hensyn til mængden og den toksikologiske relevans af forskellige metabolitter. Risikoen for bioakkumulering af flufenoxuron i fødekæden er endvidere stor. Derudover er det konstateret, at vandorganismer udsættes for en stor risiko.

               (8)

               Kommissionen opfordrede ansøgeren til at kommentere EFSA's konklusion. Kommissionen opfordrede endvidere i overensstemmelse med artikel 21, stk. 1, i forordning (EF) nr. 33/2008 ansøgeren til at fremsætte bemærkninger om udkastet til revideret vurderingsrapport. Ansøgeren fremsatte sine bemærkninger, og Kommissionen har gennemgået disse nøje.

               (9)

               Selv med de af ansøgeren fremsatte argumenter kan de påpegede problemer dog ikke siges at være løst. Det er således ikke blevet påvist, at det kan forventes, at plantebeskyttelsesmidler, der indeholder flufenoxuron, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.

               (10)

               Flufenoxuron bør derfor ikke godkendes i henhold til artikel 13, stk. 2, i forordning (EF) nr. 1107/2009.

               (11)

               Hvis medlemsstaterne bevilger en frist for afvikling af plantebeskyttelsesmidler, der indeholder flufenoxuron, i overensstemmelse med artikel 46 i forordning (EF) nr. 1107/2009, bør denne frist udløbe senest den 31. december 2012, jf. artikel 3, stk. 2, i beslutning 2008/934/EF.

               (12)

               Denne forordning er ikke til hinder for, at der kan indgives en ny ansøgning vedrørende flufenoxuron i overensstemmelse med artikel 7 i forordning (EF) nr. 1107/2009.

               (13)

               Af hensyn til klarheden bør oplysningerne vedrørende flufenoxuron i bilaget til beslutning 2008/934/EF udgå.

               (14)

               Beslutning 2008/934/EF bør derfor ændres i overensstemmelse hermed.

               (15)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Afvisning af at godkende et aktivstof
   Aktivstoffet flufenoxuron godkendes ikke.
   Artikel 2
   Overgangsbestemmelser
   Medlemsstaterne sørger for, at godkendelser af plantebeskyttelsesmidler, der indeholder flufenoxuron, tilbagekaldes inden den 31. december 2011.
   Artikel 3
   Frister
   Eventuelle frister for afvikling, som medlemsstaterne indrømmer i henhold til artikel 46 i forordning (EF) nr. 1107/2009, skal være så korte som muligt og skal udløbe senest den 31. december 2012.
   Artikel 4
   Ændring af beslutning 2008/934/EF
   I bilaget til beslutning 2008/934/EF udgår oplysningerne vedrørende »flufenoxuron«.
   Artikel 5
   Ikrafttrædelse og anvendelsesdato
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. september 2011.

            På Kommissionens vegne

         José Manuel BARROSO

            Formand

      (1)  EUT L 309 af 24.11.2009, s. 1.

      (2)  EFT L 230 af 19.8.1991, s. 1.

      (3)  EUT L 15 af 18.1.2008, s. 5.

      (4)  EFT L 55 af 29.2.2000, s. 25.

      (5)  EFT L 224 af 21.8.2002, s. 23.

      (6)  EUT L 246 af 21.9.2007, s. 19.

      (7)  EUT L 333 af 11.12.2008, s. 11.

      (8)  Den Europæiske Fødevaresikkerhedsautoritet, »Conclusion on the peer review of the pesticide risk assessment of the active substance flufenoxuron«. EFSA Journal 2011; 9(3):2088. [72 pp.]. doi:10.2903/j.efsa.2011.2088. Foreligger online: www.efsa.europa.eu/efsajournal.htm.


title: Rådets gennemførelsesforordning (EU) 2017/1241 af 10. juli 2017 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien

text:
               11.7.2017

               DA

               Den Europæiske Unions Tidende

               L 178/1

         RÅDETS GENNEMFØRELSESFORORDNING (EU) 2017/1241
   af 10. juli 2017
   om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (1), særlig artikel 32, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 18. januar 2012 vedtog Rådet forordning (EU) nr. 36/2012.

               (2)

               Én person bør ikke længere stå opført på listen over fysiske og juridiske personer, enheder eller organer, der er omfattet af restriktive foranstaltninger, i bilag II til forordning (EU) nr. 36/2012 (»listen«).

               (3)

               Én enhed bør tilføjes til listen over enheder i bilag II til forordning (EU) nr. 36/2012.

               (4)

               Oplysningerne om én person i bilag II til forordning (EU) nr. 36/2012 bør også ajourføres.

               (5)

               Bilag II til forordning (EU) nr. 36/2012 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag II til forordning (EU) nr. 36/2012 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. juli 2017.

            På Rådets vegne

         M. MAASIKAS

            Formand

      (1)  EUT L 16 af 19.1.2012, s. 1.

      BILAG
      Bilag II til forordning (EU) nr. 36/2012 ændres således:

                  1.

                  I del A (»Personer«) fjernes følgende person og de hertil hørende oplysninger:

                              »202.

                              Ahmad Barqawi (alias Ahmed Barqawi)«

                  2.

                  I del A (»Personer«) erstattes oplysningerne om den nedenfor nævnte person af følgende oplysninger:

                              Navn

                              Identificerende oplysninger

                              Begrundelse

                              Opført på listen den

                              »203.

                              George Haswani
                              (alias Heswani, Hasawani, Al Hasawani)

                              Adresse: Damaskusprovinsen, Yabroud, Al Jalaa St, Syrien

                              Fremtrædende forretningsmand, der driver virksomhed i Syrien, med interesser og/eller aktiviteter i ingeniør- og byggesektoren samt olie- og gassektoren. Han har interesser og/eller væsentlig indflydelse i en række selskaber og enheder i Syrien, navnlig HESCO Engineering and Construction Company, en stor ingeniør- og byggevirksomhed.

                              7.3.2015«

                  3.

                  I del B (»Enheder«) indsættes oplysningerne om følgende enhed:

                              Navn

                              Identificerende oplysninger

                              Begrundelse

                              Opført på listen den

                              »71.

                              Abdulkarim Group
                              (alias Al Karim for Trade and Industry/Al Karim Group)

                              5797 Damaskus
                              Syrien

                              Abdulkarim Group er et internationalt anerkendt syrisk konglomerat, der er tilknyttet Wael Abdulkarim, som er opført på listen som en fremtrædende forretningsmand, der driver virksomhed i Syrien.

                              11.7.2017«


title: Kommissionens gennemførelsesforordning (EU) 2016/523 af 10. marts 2016 om gennemførelsesmæssige tekniske standarder for så vidt angår det format og det skema, hvori ledende medarbejderes transaktioner skal indberettes og offentliggøres, jf. Europa-Parlamentets og Rådets forordning (EU) nr. 596/2014 (EØS-relevant tekst)

text:
                  5.4.2016

                  DA

                  Den Europæiske Unions Tidende

                  L 88/19

            KOMMISSIONENS GENNEMFØRELSESFORORDNING (EU) 2016/523
      af 10. marts 2016
      om gennemførelsesmæssige tekniske standarder for så vidt angår det format og det skema, hvori ledende medarbejderes transaktioner skal indberettes og offentliggøres, jf. Europa-Parlamentets og Rådets forordning (EU) nr. 596/2014
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 596/2014 af 16. april 2014 om markedsmisbrug (forordningen om markedsmisbrug) og om ophævelse af Europa-Parlamentets og Rådets direktiv 2003/6/EF og Kommissionens direktiv 2003/124/EF, 2003/125/EF og 2004/72/EF (1), særlig artikel 19, stk. 15, tredje afsnit, og
      ud fra følgende betragtninger:

                  (1)

                  For at effektivisere indberetningen af ledende medarbejderes transaktioner og give offentligheden adgang til sammenlignelige oplysninger er det passende at indføre ensartede bestemmelser om, hvordan de oplysninger, som der anmodes om, skal indberettes og offentliggøres ved anvendelse af et enkelt skema.

                  (2)

                  Skemaet bør indeholde oplysninger om alle de transaktioner, der på en bestemt dag udføres af personer med ledelsesansvar eller personer med nær tilknytning til dem. For at give offentligheden et samlet overblik bør skemaet gøre det muligt at angive transaktionerne på individuel basis, men også i aggregeret form. De aggregerede oplysninger bør vise mængden af alle de transaktioner af samme art med det samme finansielle instrument, der blev udført på den samme handelsdag og på den samme markedsplads eller uden for en markedsplads, som et enkelt tal svarende til den aritmetiske sum af mængden af de enkelte transaktioner. De bør også vise den tilsvarende volumenvægtede gennemsnitspris. Når skemaet udfyldes, bør transaktioner af forskellig art, f.eks. køb og salg, aldrig hverken aggregeres eller modregnes indbyrdes.

                  (3)

                  For at gøre det lettere at ændre en fejlagtig indberetning bør der i skemaet findes et felt, som i forbindelse med en indberetning om ændring anvendes til at identificere den oprindelige indberetning og redegøre for unøjagtigheden.

                  (4)

                  Denne forordning er baseret på det udkast til gennemførelsesmæssige tekniske standarder, som Den Europæiske Værdipapir- og Markedstilsynsmyndighed har forelagt Kommissionen.

                  (5)

                  Den Europæiske Værdipapir- og Markedstilsynsmyndighed har afholdt åbne offentlige høringer om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra interessentgruppen for værdipapirer og markeder, der er nedsat i henhold til artikel 37 i Europa-Parlamentets og Rådets forordning (EU) nr. 1095/2010 (2).

                  (6)

                  For at sikre velfungerende finansielle markeder er det nødvendigt, at nærværende forordning træder i kraft hurtigst muligt, og at bestemmelserne i nærværende forordning anvendes fra samme dato som bestemmelserne i forordning (EU) nr. 596/2014 —

            VEDTAGET DENNE FORORDNING:
      Artikel 1
      Definitioner
      I denne forordning forstås ved »elektroniske midler«: elektronisk udstyr til behandling (herunder digital komprimering), lagring og transmission af data, via kabel, radio, optisk teknologi eller andre elektromagnetiske midler.
      Artikel 2
      Format og skema, som anvendes til indberetning
      1.   Personer med ledelsesansvar og personer med nær tilknytning til dem skal sikre, at skemaet i bilaget anvendes til indberetning af de i artikel 19, stk. 1, i forordning (EU) nr. 596/2014 omhandlede transaktioner.
      2.   Personer med ledelsesansvar og personer med nær tilknytning til dem skal sikre, at der anvendes elektroniske midler til fremsendelse af de i stk. 1 omhandlede indberetninger. Disse elektroniske midler skal sikre, at fuldstændigheden, integriteten og fortroligheden af oplysningerne bevares under fremsendelsen, og give vished med hensyn til kilden til de oplysninger, der fremsendes.
      3.   De kompetente myndigheder skal med henblik på fremsendelsen til dem på deres websted præcisere og offentliggøre de i stk. 2 omhandlede elektroniske midler.
      Artikel 3
      Ikrafttræden
      Denne forordning træder i kraft dagen efter offentliggørelsen i Den Europæiske Unions Tidende.
      Den anvendes fra den 3. juli 2016.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 10. marts 2016.

               På Kommissionens vegne

            Jean-Claude JUNCKER

               Formand

         (1)  EUT L 173 af 12.6.2014, s. 1.

         (2)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).

         BILAG

            Skema, hvori transaktioner udført af personer med ledelsesansvar og personer med nær tilknytning til dem skal indberettes og offentliggøres

                        1.

                        Nærmere oplysninger om personen med ledelsesansvar/personen med nær tilknytning til denne

                     a)

                     Navn

                        [For fysiske personer: fornavn og efternavn(e).]

                        [For juridiske personer: fulde navn og i givet fald retlig form som anført i selskabsregistret.]

                        2.

                        Årsag til indberetningen

                     a)

                     Stilling/titel

                        [For personer med ledelsesansvar: angiv den stilling, som vedkommende har hos udstederen, deltageren på markedet for emissionskvoter/auktionsplatformen/auktionsholderen/den auktionstilsynsførende, f.eks. CEO, CFO.]

                        [For personer med nær tilknytning til dem:

                                 —

                                    angiv, at indberetningen vedrører en person med nær tilknytning til en person med ledelsesansvar

                                 —

                                    navn på den relevante person med ledelsesansvar og dennes stilling.]

                     b)

                     Første indberetning/ændring

                        [Angiv, om det drejer sig om en første indberetning eller om en ændring af tidligere indberetninger. I forbindelse med ændringer redegøres der for den fejl, der korrigeres ved denne indberetning.]

                        3.

                        Nærmere oplysninger om udstederen, deltageren på markedet for emissionskvoter, auktionsplatformen, auktionsholderen eller den auktionstilsynsførende

                     a)

                     Navn

                        [Enhedens fulde navn.]

                     b)

                     LEI-kode

                        [LEI-kode (Legal Entity Identifier) i overensstemmelse med ISO 17442.]

                        4.

                        Nærmere oplysninger om transaktionen/transaktionerne: gentages for i) hver type instrument, ii) hver type transaktion, iii) hver dato og iv) hvert sted, hvor der er udført transaktioner

                     a)

                     Beskrivelse af det finansielle instrument, instrumenttypen
                     Identifikationskode

                                    [—

                                    Angiv instrumentets art:

                                             —

                                                en aktie, et gældsinstrument, et derivat eller et finansielt instrument, der er knyttet til en aktie eller et gældsinstrument

                                             —

                                                en emissionskvote, et auktionsprodukt baseret på en emissionskvote eller et derivat, der er knyttet til en emissionskvote

                                    —

                                    Identifikationskoden for instrumenter som defineret i Kommissionens delegerede forordning om supplerende regler til Europa-Parlamentets og Rådets forordning (EU) nr. 600/2014 for så vidt angår reguleringsmæssige tekniske standarder for indberetning af transaktioner til kompetente myndigheder vedtaget i henhold til artikel 26 i forordning (EU) nr. 600/2014.]

                     b)

                     Transaktionens art

                        [Beskrivelse af transaktionstypen ved anvendelse i givet fald af den type transaktion, der er identificeret i artikel 10 i Kommissionens delegerede forordning (EU) 2016/522
                         (1)
                        vedtaget i henhold til artikel 19, stk. 14, i forordning (EU) nr. 596/2014, eller et bestemt eksempel som omhandlet i artikel 19, stk. 7, i forordning (EU) nr. 596/2014.

                        I henhold til artikel 19, stk. 6, litra e), i forordning (EU) nr. 596/2014 angives det, om transaktionen er knyttet til gennemførelsen af et aktieoptionsprogram]

                     c)

                     Pris(er) og mængde(r)

                                    Pris(er)

                                    Mængde(r)

                        [Når der udføres mere end en enkelt transaktion af samme art (køb, salg, långivning, låntagning, …) i forbindelse med det samme finansielle instrument eller den samme emissionskvote på den samme dag og på den samme markedsplads, indberettes disse transaktioners priser og mængder i dette felt i to kolonner som angivet ovenfor, og der indføjes så mange linjer, som der er behov for.

                        Der gøres brug af datastandarderne for pris og mængde, herunder i givet fald prisens valuta og mængdens valuta, jf. Kommissionens delegerede forordning om supplerende regler til Europa-Parlamentets og Rådets forordning (EU) nr. 600/2014 for så vidt angår reguleringsmæssige tekniske standarder for indberetning af transaktioner til kompetente myndigheder vedtaget i henhold til artikel 26 i forordning (EU) nr. 600/2014.]

                     d)

                     Aggregerede oplysninger

                                 —

                                 Aggregeret mængde

                                 —

                                 Pris

                        [Mængderne af flere transaktioner aggregeres, hvis disse transaktioner:

                                 —

                                    vedrører det samme finansielle instrument eller den samme emissionskvote

                                 —

                                    er af samme art

                                 —

                                    udføres på den samme dag, og

                                 —

                                    udføres på den samme markedsplads.

                        Der gøres brug af datastandarden for mængde, herunder i givet fald mængdens valuta, jf. Kommissionens delegerede forordning om supplerende regler til Europa-Parlamentets og Rådets forordning (EU) nr. 600/2014 for så vidt angår reguleringsmæssige tekniske standarder for indberetning af transaktioner til kompetente myndigheder vedtaget i henhold til artikel 26 i forordning (EU) nr. 600/2014.]

                        [Oplysninger om pris:

                                 —

                                    I forbindelse med en enkelt transaktion: prisen for den enkelte transaktion

                                 —

                                    I forbindelse med aggregerede mængder af flere transaktioner: den vægtede gennemsnitspris for de aggregerede transaktioner.

                        Der gøres brug af datastandarden for pris, herunder i givet fald prisens valuta, jf. Kommissionens delegerede forordning om supplerende regler til Europa-Parlamentets og Rådets forordning (EU) nr. 600/2014 for så vidt angår reguleringsmæssige tekniske standarder for indberetning af transaktioner til kompetente myndigheder vedtaget i henhold til artikel 26 i forordning (EU) nr. 600/2014.]

                     e)

                     Dato for transaktionen

                        [Datoen for den bestemte dag, hvor den indberettede transaktion blev udført.

                        Anvend ISO 8601-datoformatet: ÅÅÅÅ-MM-DD, UTC-tid.]

                     f)

                     Sted for transaktionen

                        [Angiv navn og kode til at identificere den i MiFID omhandlede markedsplads, den systematiske internalisator eller den organiserede handelsplatform uden for Unionen, hvor transaktionen blev udført, jf. Kommissionens delegerede forordning om supplerende regler til Europa-Parlamentets og Rådets forordning (EU) nr. 600/2014 for så vidt angår reguleringsmæssige tekniske standarder for indberetning af transaktioner til kompetente myndigheder vedtaget i henhold til artikel 26 i forordning (EU) nr. 600/2014, eller

                        »uden for en markedsplads«, hvis transaktionen ikke blev udført på ovennævnte steder.]

            (1)  Kommissionens delegerede forordning (EU) 2016/522 af 17. december 2015 om supplerende regler til Europa-Parlamentets og Rådets forordning (EU) nr. 596/2014 for så vidt angår en undtagelse for visse offentlige organer og centralbanker i tredjelande, indikatorerne for markedsmanipulation, tærsklerne for offentliggørelse af viden, den kompetente myndighed for underretninger om udsættelse, tilladelse til handel i lukkede perioder og typer af anmeldelsespligtige transaktioner udført af ledende medarbejdere (Se side 1 i denne EUT).